pythainlp/thai-wiki-dataset-v4 huggingface dataset:
บาวด์ฟอร์กลอรี (2012)

บาวด์ฟอร์กลอรี (2012)  เป็นรายการเพย์-เพอร์-วิวมวยปล้ำอาชีพของโทเทิล นอนสต็อป แอคชั่น เรสต์ลิง (TNA) โดยจะจัดในวันที่ 14 ตุลาคม ค.ศ. 2012 ที่ Grand Canyon University Arena ฟีนิกซ์, รัฐแอริโซนา บาวด์ออฟกลอรีครั้งนี้เป็นครั้งที่ 8 และเป็นครั้งที่ได้ไปจัดในรัฐแอริโซนาและเป็นเพย์-เพอร์-วิวบาวด์ฟอร์กลอรีแรกที่ไปจัดแถวภาคตะวันตกเฉียงใต้ของสหรัฐอเมริกา
สำหรับประเทศไทย ศึกบาวด์ฟอร์กลอรี (2012) มีออกอากาศทาง จีเอ็มเอ็มแซต ช่อง จีเอ็มเอ็ม สปอร์ต วัน ในวันอาทิตย์ที่ 13 มกราคม ค.ศ. 2013 เวลา 19.00 - 22.00 น.
โนเซอร์เรนเดอร์ (2012)

โน เซอร์เรเดอร์ (2012)  เป็นรายการเพย์-เพอร์-วิวมวยปล้ำอาชีพของโทเทิล นอนสต็อป แอคชั่น เรสต์ลิง (TNA) โดยจะจัดในวันที่ 9 กันยายน ค.ศ. 2012 ที่ อิมแพ็ค เรสต์ลิง โซน ออร์แลนโด, รัฐฟลอริดา โน เซอร์เรเดอร์ครั้งนี้เป็นครั้งที่ 8
ฟาร์มกังหันลม

ฟาร์มกังหันลม เป็นกลุ่มของกังหันลมในสถานที่เดียวกับที่ใช้ในการผลิตพลังงานไฟฟ้า ฟาร์มกังหันลมขนาดใหญ่อาจประกอบด้วยจำนวนหลายร้อยแต่ละกังหันลม และครอบคลุมพื้นที่ระยะยาวหลายร้อยตารางไมล์ แต่ดินแดนระหว่างกังหันอาจจะใช้เพื่อวัตถุประสงค์ในการเกษตรหรืออื่น ๆ ฟาร์มกังหันลมอาจยังมีอยู่ในต่างประเทศ
ในการดำเนินงานของฟาล์มกังหันลมจำนวนมากที่ใหญ่ที่สุดบนฝั่งที่ตั้งอยู่ในประเทศสหรัฐอเมริกา และประเทศจีน ฟาร์มกังหันลมกานซูในประเทศจีนมีมากกว่า 5,000 เมกะวัตต์ ติดตั้งโดยมีเป้าหมาย 20,000 เมกะวัตต์ ในปี 2020 ประเทศจีนมีอีกหลายแห่ง "ฐานพลังงานลม" ที่มีขนาดใกล้เคียงกัน ในศูนย์พลังงานลมแอลต้า ในรัฐแคลิฟอร์เนีย เป็นฟาร์มกังหันลมที่ใหญ่ที่สุดบนฝั่งนอกประเทศจีน มีกำลังการผลิต 1,020 เมกะวัตต์ ของพลังงาน เมื่อเดือนกุมภาพันธ์ 2012 ฟาร์มกังหันลมวอลนี ในสหราชอาณาจักร เป็นฟาร์มกังหันลมที่ใหญ่ที่สุดในต่างประเทศในทั่วโลกด้วย 367 เมกะวัตต์ ตามมาด้วยฟาร์มกังหันลมธเนศ (300 เมกะวัตต์) ซึ่งตั้งอยู่ในสหราชอาณาจักรเช่นเดียวกัน
มีหลายกังหันลมขนาดใหญ่ภายใต้การก่อสร้างเหล่านี้รวมถึงฟาร์มกังหันลมนอกชายฝั่งแอนฮอลต์ (400 เมกะวัตต์), ฟาร์มกังหันลมนอกชายฝั่ง BARD (400 เมกะวัตต์) , ฟาร์มกังหันลมไซล์ด (350 เมกะวัตต์) , ฟาร์มกังหันลมมหานครแกบเบิร์ด (500 เมกะวัตต์), ฟาร์มกังหันลมลินซ์ (270 เมกะวัตต์), ลอนดอน อาร์เรย์ (1000 เมกะวัตต์), โครงการกังหันลมต่ำแมน้ำสเน็ก (343 เมกะวัตต์), ฟาร์มกังหันลมแมคาร์ธูร์ (420 เมกะวัตต์), ฟาร์มกังหันลมชีเพิร์ดสแฟลต (845 เมกะวัตต์) และฟาร์มกังหันลมนอกชายฝั่งชีริงแฮมโชล (317 เมกะวัตต์)kio--jugf6r75esg5 bn MIY7QWI MNAZik xc
คริมินอล

คริมินอล  คือซิงเกิลที่ 4 จากสตูดิโออัลบั้มที่เจ็ดของ บริตนีย์ สเปียรส์ "คริมินอล" เขียนและผลิตโดยแม็กซ์ มาร์ตินและเชลแบ็ก ด้วยการเขียนเพิ่มเติมโดยทิฟฟานี่ อัมเบอร์ หลังจากเธอที่ได้ฟังเพลงของเธอรู้สึกว่ามันมีความแตกต่างและไม่เหมือนสิ่งที่เธอเคยได้ยินมาก่อน เธอโพสต์ข้อมูลของเพลงในเว็บออนไลน์เมื่อ 2 มีนาคม พ.ศ.2555 ก่อนที่จะปล่อยอัลบั้ม
รอเชสเตอร์ (รัฐนิวยอร์ก)

รอเชสเตอร์  เป็นเมืองในมอนโรเคาน์ตี รัฐนิวยอร์ก สหรัฐอเมริกา ตั้งอยู่ทางตอนใต้ทะเลสาบออนแทรีโอ จากข้อมูลในปี ค.ศ. 2010 มีประชากรราว 210,565 คน ทำให้เป็นเมืองที่มีประชากรมากเป็นอันดับ 3 ของรัฐนิวยอร์ก รองจากนครนิวยอร์กและบัฟฟาโล
ปัจจุบันเมืองรอเชสเตอร์เป็นเมืองศูนย์กลางการศึกษาระดับสูงนานาชาติ เช่นเดียวกับการพัฒนาด้านการแพทย์และเทคโนโลยี เป็นที่ตั้งของมหาวิทยาลัยหลายแห่ง เช่น มหาวิทยาลัยรอเชสเตอร์ และสถาบันเทคโนโลยีรอเชสเตอร์ (Rochester Institute of Technology) นอกจากนั้นยังเป็นสถานที่ที่มีการคิดค้น ประดิษฐ์ผลิตภัณฑ์ เครื่องอุปโภคบริโภค เป็นที่ตั้งของบริษัทโกดัก, เบาช์แอนด์ลอมบ์ และซีรอกซ์
ประชากรกลุ่มแรก 15 คน มีการตั้งถิ่นฐานถาวรครั้งแรกเมื่อปี ค.ศ. 1811 ในปี ค.ศ. 1823 รอเชสเตอร์วิลล์มีพื้นที่ 1,012 เอเคอร์ (4 กม2) มีประชากร 2,500 คน จากนั้นหมู่บ้านรอเชสเตอร์วิลล์เป็นที่รู้จักในชื่อ รอเชสเตอร์ ในปี ค.ศ. 1830 มีประชากร 9,200 คน และในปี ค.ศ. 1834 ตั้งขึ้นเป็นเมือง
ทางหลวงแผ่นดินหมายเลข 311

ทางหลวงแผ่นดินหมายเลข 311 สายลพบุรี–ชัยนาท เป็นเส้นทางที่เชื่อมต่อการเดินทางระหว่างจังหวัดลพบุรี สิงห์บุรี และชัยนาท เป็นถนนขนาด 2-6 ช่องจราจร ระยะทางทั้งหมด 85.216 กิโลเมตร
รายละเอียดของเส้นทาง.
ทางหลวงแผ่นดินหมายเลข 311 เริ่มต้นที่วงเวียนพระนารายณ์มหาราช ข้ามคลองอนุศาสนันท์ ผ่านทางหลวงแผ่นดินหมายเลข 3196 ผ่านทางหลวงแผ่นดินหมายเลข 3016 ที่วงเวียนศรีสุริโยทัย ผ่านวงเวียนศาลพระกาฬและข้ามทางรถไฟสายเหนือ ถนนส่วนนี้นิยมเรียกว่าถนนนารายณ์มหาราช จากนั้นจึงเริ่มต้นทางหลวงแผ่นดินหมายเลข 311 อีกครั้งเมื่อข้ามแม่น้ำลพบุรี ตัดผ่านทางหลวงแผ่นดินหมายเลข 366 (สายเลี่ยงเมืองลพบุรี) ทางหลวงแผ่นดินหมายเลข 3027 ทางหลวงแผ่นดินหมายเลข 3028 ตัดผ่านทางหลวงแผ่นดินหมายเลข 32 ที่ทางแยกต่างระดับสิงห์บุรีใต้ ทางหลวงแผ่นดินหมายเลข 335 ข้ามแม่น้ำเจ้าพระยา ผ่านทางหลวงแผ่นดินหมายเลข 309 ที่ทางแยกเข้าเมืองสิงห์บุรี จากนั้นเลี้ยวขวาเลียบแม่น้ำเจ้าพระยา เลี้ยวขวาข้ามแม่น้ำเจ้าพระยาที่เขื่อนเจ้าพระยา สิ้นสุดที่ถนนพหลโยธิน
ส่วนทางหลวงแผ่นดินหมายเลข 311 ตอนเลี่ยงเมือง เริ่มต้นที่ถนนพหลโยธิน ข้ามทางรถไฟสายเหนือ ผ่านทางหลวงแผ่นดินหมายเลข 3196 สิ้นสุดที่ทางหลวงแผ่นดินหมายเลข 311 (ช่วงลพบุรี-ชัยนาทเดิม) (ปัจจุบัน ทางหลวงแผ่นดินหมายเลข 311 ช่วงเลี่ยงเมืองลพบุรีได้มีการเปลี่ยนแปลงรหัสหมายเลขทางหลวงเป็นทางหลวงแผ่นดินหมายเลข 366)
ทางหลวงแผ่นดินหมายเลข 311 ช่วงวงเวียนพระนารายณ์ถึงศาลพระกาฬนิยมเรียกว่า ถนนนารายณ์มหาราช ส่วนตั้งแต่ศาลพระกาฬถึงข้ามแม่น้ำลพบุรี เรียกว่า ถนนปรางค์สามยอด ส่วนช่วงข้ามแม่น้ำลพบุรีถึงชัยนาทนิยมเรียกว่า ถนนลพบุรี-ชัยนาท
เวียร์โคยันสค์

เวียร์โคยันสค์ (#เปลี่ยนทาง , ; #เปลี่ยนทาง , "Üöhəə Çaaŋı") เป็นเมืองเล็ก ๆ ในสาธารณรัฐซาคา ประเทศรัสเซียส่วนที่อยู่ในทวีปเอเชีย ตั้งอยู่ทางตอนกลางค่อนไปทางเหนือของสาธารณรัฐ บนฝั่งขวาของแม่น้ำยานา ใกล้กับเส้นอาร์กติกเซอร์เคิล อยู่ห่างจากเมืองยาคุตสค์ไปทางทิศตะวันออกเฉียงเหนือ 675 กม. (419 ไมล์) เมืองมีประชากร 1,311 คน (ค.ศ. 2010) เป็นเมืองที่มีอากาศหนาวเย็นมาก
ยาคุตสค์

สภาพอากาศ.
อุณหภูมิเฉลี่ยของยาคุตสค์ในฤดูหนาวคือ −34 °C ทำให้ยาคุตสค์เป็นเมืองที่หนาวเย็นที่สุดเมื่อเทียบกับเมืองที่มีขนาดเดียวกันหรือใหญ่กว่า
ทวาย

ทวาย หรือ ดะเว ([dəwɛ̀] "ดะแว"; , [həwài] "ฮะไหว่") เป็นเมืองหลักของภาคตะนาวศรีทางตะวันออกเฉียงใต้ของประเทศพม่า ตั้งอยู่บนฝั่งแม่น้ำทวายด้านเหนือ ห่างจากย่างกุ้งราว 614.3 กิโลเมตร (381.7 ไมล์) เมืองมีประชากรราว 139,900 คน (พ.ศ. 2547) เป็นเมืองท่าปากแม่น้ำ อยู่ห่างจากทะเลอันดามันราว 30 กิโลเมตร (18.6 ไมล์) มีน้ำท่วมบ่อยครั้งจากฤดูมรสุม
สกุลเสือพูม่า

"สำหรับพูม่าที่เป็นผลิตภัณฑ์กีฬา ดูที่: พูม่า"
สกุลเสือพูม่า หรือ สกุลเสือคูการ์ หรือ สกุลสิงโตภูเขา  เป็นสกุลของสัตว์เลี้ยงลูกด้วยนมจำพวกเสือขนาดเล็กสกุลหนึ่ง ใช้ชื่อสกุลว่า "Puma" จัดอยู่ในวงศ์เสือและแมว (Felidae)
แม้จะมีรูปร่างที่แลดูใหญ่ แต่เสือในสกุลนี้ถูกจัดให้อยู่ในจำพวกเสือขนาดเล็ก เนื่องจากในลำคอไม่มีกระดูกไฮออยด์ที่ยืดหยุ่นและไม่มีสายเสียงขนาดใหญ่ที่สามารถทำเสียงดังเช่น คำราม ได้ เหมือนเสือขนาดใหญ่ มีลักษณะโดยรวม คือ ขนมีสีเดียวตลอดทั้งตัว และมีขาหลังที่ยาวที่สุดในบรรดาสัตว์วงศ์นี้ทั้งหมด 
จัดเป็นสัตว์ในวงศ์นี้ ที่พบกระจายพันธุ์อย่างกว้างขวางมากที่สุดในทวีปอเมริกา พบได้ทั้ง อเมริกาเหนือ, อเมริกากลาง และอเมริกาใต้ ถูกจัดแบ่งออกเป็น 4 ชนิด สูญพันธุ์ไปแล้ว3ชนิด ได้แก่
ตัวกู-ของกู

ตัวกู-ของกู เป็นภาพยนตร์สารคดี โดย สันติ แต้พานิช ในปี พ.ศ. 2551 เป็นบทสัมภาษณ์ศิลปินที่มีชื่อเสียง 5 คน จากสาขาต่างๆ เกี่ยวกับความเชื่อ ตัวตน วิธีการทำงาน และ การดำเนินชีวิตตั้งแต่เริ่มอาชีพ จนกระทั่งประสบความสำเร็จในสาขาของตน 
ศิลปินทั้งห้า ได้แก่
ชื่อภาพยนตร์ มาจากชื่อหนังสือ "ตัวกูของกู" หนังสือธรรมบรรยายของท่านพุทธทาสภิกขุ
แรงม้า

แรงม้า (ย่อ: hp) เป็นชื่อของหน่วยวัดกำลังหรืออัตราการทำงานในเชิงฟิสิกส์หลายหน่วย ตัวแปรเปลี่ยนหน่วยที่ใช้กันสามัญที่สุด โดยเฉพาะอย่างยิ่งกับกำลังไฟฟ้า คือ 1 แรงม้า = 745.7 วัตต์ คำว่า "แรงม้า" ใช้ครั้งแรกในปลายคริสต์ศตวรรษที่ 18 โดย เจมส์ วัตต์ เขาเป็นผู้บัญญัติคำว่าแรงม้าเพื่อเปรียบเทียบปริมาณออกของเครื่องจักรไอน้ำกับกำลังของม้างาน ภายหลัง หน่วยแรงม้าได้ขยายไปครอบคลุมถึงปริมาณออกของกำลังของเครื่องจักรลูกสูบประเภทอื่นด้วย รวมทั้งกังหัน มอเตอร์ไฟฟ้าและเครื่องจักรอื่น นิยามของหน่วยแตกต่างกันไปตามภูมิภาค ปัจจุบันประเทศส่วนใหญ่ใช้หน่วยวัตต์หรือจูลต่อวินาทีได้ซึ่งเป็นหน่วยเอสไอ ในการวัดพลังงาน
เดอะวอยซ์

เดอะวอยซ์  เป็นรายการที่มีต้นแบบจาก The Voice of Holland ประเทศเนเธอร์แลนด์ โดยจะมีโค้ช 4 คนในแต่ละฤดูกาลที่มีความถนัดประเภทร้องเพลงแตกต่างกัน การคัดเลือกจะไม่เหมือนการประกวดร้องเพลงทั่วๆ ไปเนื่องจากมีหลายรอบการแสดงและรูปแบบที่แตกต่างกันเพื่อให้เกิดความหลากหลาย และเค้นศักยภาพในด้านต่างๆ ออกมาให้มากที่สุด โดยจะมี 5 รอบการแข่งขันที่แตกต่างกันดังต่อไปนี้
The Blind Audition.
ผู้เข้าแข่งขันที่ได้รับเลือก จะต้องเข้ามาร้องเพลงเพื่อให้โค้ชทั้ง 4 คนฟังโดยกรรมการจะมองไม่เห็นผู้เข้าแข่งขันก่อน จะได้ยินเพียงแต่เสียงเท่านั้นเมื่อกรรมการต้องการนักร้องจะกดปุ่มสีแดงและจะมีคำว่า "I WANT YOU" ขึ้นและเก้าอี้จะหมุนขึ้นมา เมื่อจบเพลง ถ้ามีโค้ชกดคนเดียว ผู้เข้าแข่งขันจะเข้าไปอยู่ในทีมนั้นๆ โดยทันที แต่ถ้ามีโค้ชกดมากกว่า 1 คนผู้เข้าแข่งขันจะต้องเลือกเองว่าจะอยู่ทีมใดที่กดเลือกมา สรุปแต่ละทีมจะมีสมาชิก 12 คน
Battle Round.
เมื่อโค้ชแต่ละคนได้สมาชิกในทีมแล้ว ก็จะเข้าสู่การแข่งรอบ The Battle ที่หลังจากผ่านการฝึกฝนแล้ว สมาชิกในทีมของโค้ชแต่ละคนจะถูกจับคู่ให้มาร้องด้วยกัน ในเพลงเดียวกันที่จะแบ่งท่อนกันร้อง และจะเป็นผู้ตัดสินใจว่า จะเลือกสมาชิกคนใดให้เข้ารอบถัดไป ซึ่งในรอบนี้โค้ชคนอื่น สามารถแย่งชิงลูกทีมคนที่ตกรอบจากการ Battle นั้นๆ (Steal) มาเข้าทีมตัวเองได้ 2 คนทำให้สุดท้ายจะเหลือสมาชิกในแต่ละทีม 8 คน
The Knockouts.
ในรอบนี้โค้ช จะทำการจับลูกทีมกันเองเหมือนรอบ Battle แต่ต่างกันตรงที่จะร้องคนละเพลงแล้วตัดสินไปเลยว่าให้ใครผ่านเข้ารอบถัดไป โดยในรอบนี้โค้ชคนอื่นสามารถกด Steal กับลูกทีมคนอื่นที่ตกรอบจากการ Knockouts นั้นๆ ผ่านเข้าไปสู่รอบ Live Show และย้ายเข้ามาอยู่ทีมตนเองได้ 1 คนทำให้สุดท้ายจะเหลือสมาชิกในแต่ละทีม 5 คน
The Play Offs.
The Play Offs เป็นการแสดงโชว์เต็มรูปแบบเหมือนรอบ Live Show แต่ไม่ได้ทำการถ่ายทอดสด โดยโค้ชจะทำการคัดออก 2 คนจาก 5 คนที่มีอยู่ในทีม ให้เข้าสู่รอบ Live Show ต่อไปโดยไม่มีการโหวตใดๆ เข้ามาเกี่ยวข้อง ในรอบนี้โค้ชจะได้เห็นการร้องเดี่ยวและองค์ประกอบการโชว์เต็มรูปแบบ สุดท้ายจะเหลือทีมละ 3 คน
Live Show.
จากทีมละ 3 คนรวมทั้งหมดเป็น 12 คน โดยจะไม่มีการแยกทีมกันแต่อย่างใด และโค้ชจะไม่มีสิทธิ์ในการตัดสินใจใดๆ อีกและจะใช้ผลโหวตตัดสินเท่านั้น โดยทุกสัปดาห์ผู้เข้าแข่งขันจะถูกคัดออกทีละ 2 คนโดยเริ่มจาก 12 และจะเหลือ 4 คนสุดท้ายในรอบชิงชนะเลิศ เพื่อหาผู้ชนะเพียงหนึ่งเดียว
แจ็ก โดน

จอห์น ไมเคิล "แจ็ก" โดน  เกิดวันที่ 12 มิถุนายน ค.ศ. 1972 เป็นกรรมการมวยปล้ำอาชีพชาวอเมริกัน เป็นอดีตกรรมการของสมาคม ดับเบิลยูดับเบิลยูอี ในชื่อว่า แจ็ก โดน
แบรด แมดด็อกซ์

โจชัว ไทเลอร์ ครูตซ์ (Joshua Tyler Kluttz; เกิด 4 พฤษภาคม ค.ศ. 1984) นักมวยปล้ำ, ผู้จัดการ และกรรมการมวยปล้ำอาชีพชาวอเมริกัน เขาเป็นที่รู้จักในWWEชื่อ แบรด แมดด็อกซ์ (Brad Maddox) อดีตนักมวยปล้ำของฟลอริดาแชมเปียนชิปเรสต์ลิง(FCW)
หมู่เกาะกิลเบิร์ต

หมู่เกาะกิลเบิร์ต (อดีตมีชื่อว่า คิงส์มิลล์  หรือ หมู่เกาะคิงส์มิลล์ ) เป็นกลุ่มอะทอลล์และเกาะปะการังรวม 16 เกาะในมหาสมุทรแปซิฟิก ตั้งอยู่ระหว่างปาปัวนิวกินีกับฮาวาย ส่วนใหญ่เป็นเกาะในประเทศคิริบาส เกาะสำคัญที่สุดได้แก่ เกาะตาราวา ที่เป็นเกาะที่ใหญ่ที่สุดและเป็นที่ตั้งของเมืองหลวงประเทศคิริบาส มีประชากรอาศัยอยู่เกือบครึ่งหนึ่งของประเทศ เกาะอื่น ๆ คือ บูตารีตารี อาไบอาง อาเบมามา ตาบีเตอูเอ โนโนอูตี และเบรู เกาะเหล่านี้มีประชากรอาศัยอยู่หนาแน่นมาเป็นเวลานาน
การเมืองกัมพูชา

การเมืองกัมพูชาอยู่ในกรอบราชาธิปไตยภายใต้รัฐธรรมนูญ โดยมีพระมหากษัตริย์ทรงเป็นประมุขและทรงเป็นที่เคารพสักการะ และมีนายกรัฐมนตรีเป็นหัวหน้ารัฐบาล มีรัฐสภาและเป็นประชาธิปไตยแบบตัวแทน อำนาจบริหารเป็นของรัฐบาล อำนาจนิติบัญญัติเป็นของสภาคือรัฐสภาและพฤฒิสภา
รัฐธรรมนูญแห่งพระราชอาณาจักรกัมพูชายังได้กำหนดให้เป็นระบอบประชาธิปไตยแบบหลายพรรคเสรีนิยม ซึ่งอำนาจตกเป็นของผู้บริหาร ฝ่ายตุลาการ และฝ่ายนิติบัญญัติ อย่างไรก็ตามไม่มีการต่อต้านจากพรรคฝ่ายค้านอย่างมีประสิทธิภาพต่อนายกรัฐมนตรีสมเด็จอัครมหาเสนาบดีเดโชฮุน เซน ซึ่งดำรงตำแหน่งมาตั้งแต่ปี พ.ศ. 2528 จนถึงวันที่ 22 สิงหาคม พ.ศ. 2566 เอกอุดมกิตติเทศาภิบาลบัณฑิตฮุน มาแณต ได้ขึ้นดำรงตำแหน่งนายกรัฐมนตรีเป็นคนต่อมาในปัจจุบัน
ฝ่ายอำนาจบริหาร.
นายกรัฐมนตรีกัมพูชามาจากพรรคการเมืองในรัฐสภา ได้รับการแต่งตั้งโดยพระมหากษัตริย์ตามคำแนะนำของประธานและรองประธานรัฐสภา หลังจากนั้นต้องได้รับความไว้วางใจจากรัฐสภา นายกรัฐมนตรีเป็นหัวหน้ารัฐบาลในกัมพูชา เมื่อเข้าทำงานจะแต่งตั้งรัฐมนตรีมารับผิดชอบงานต่างๆซึ่งเรียกว่าสภารัฐมนตรี นายกรัฐมนตรีคนปัจจุบันคือนายฮุน มาแณต ซึ่งสืบทอดอำนาจต่อจากนายฮุน เซน ผู้เป็นบิดา ซึ่งมาจากมาจากพรรคประชาชนกัมพูชา ได้รับชัยชนะในการเลือกตั้ง และดำรงตำแหน่งนายกรัฐมนตรีตั้งแต่วันที่ 22 สิงหาคม พ.ศ. 2566
ฝ่ายอำนาจนิติบัญญัติ.
ใช้ระบบสองสภาได้แก่
หน้าที่ของสมัชชาแห่งชาติคือออกกฎหมาย โดยหลังจากผ่านสภาแล้วจึงเสนอต่อพระมหากษัตริย์ พระมหากษัตริย์ไม่มีอำนาจยับยั้งกฎหมายที่ผ่านรัฐสภาแล้ว รัฐสภายังมีอำนาจในการถอดถอนนายกรัฐมนตรีโดยการออกเสียงไม่ไว้วางใจมากกว่าสองในสาม
<noinclude>
อำนาจตุลาการ.
อำนาจตุลาการเป็นอิสระจากรัฐบาล ศาลสูงสุดในกัมพูชาคือ ศาลแขวงสูงสุด (Supreme Council of the Magistracy)
ราชวงศ์.
การปกครองของกัมพูชาเป็นแบบที่มีพระมหากษัตริย์เป็นประมุข พระมหากษัตริย์มีฐานะเป็นประมุขรัฐ ไม่มีอำนาจปกครอง ทรงเป็นสัญลักษณ์ถึงความเป็นเอกภาพและความยั่งยืนของชาติ พระนโรดม สีหนุทรงเป็นประมุขรัฐระหว่าง 24 กันยายน พ.ศ. 2536 จนถึง 7 ตุลาคม พ.ศ. 2547 พระมหากษัตริย์ไม่มีอำนาจทางการเมืองแต่พระนโรดม สีหนุทรงมีบารมีที่ทำให้พระองค์มีอิทธิพลต่อรัฐบาลและมีบทบาทในการยับยั้งความขัดแย้งภายในรัฐบาล หลังจากพระนโรดม สีหนุสละราชสมบัติใน พ.ศ. 2547 พระโอรสของพระองค์คือพระนโรดม สีหมุนีได้เป็นกษัตริย์ต่อมา ส่วนพระนโรดม สีหนุที่สละราชสมบัติไปนั้น สมัชชาแห่งชาติได้กำหนดตำแหน่งของพระองค์เป็นพระมหาวีรกษัตริย์
การสืบราชสมบัติ.
การสืบราชสมบัติถูกกำหนดโดยกรมปรึกษาราชบัลลังก์ ซึ่งประกอบด้วยประธานรัฐสภา นายกรัฐมนตรี พระสังฆราช รองประธานรัฐสภาคนที่ 1 และคนที่ 2 จะมีการเรียกประชุมสภาราชบัลลังก์ภายใน 1 สัปดาห์หลังจากพระมหากษัตริย์สวรรคตหรือสละราชสมบัติ และจะเลือกจากสมาชิกราชวงศ์ที่มีสิทธิในราชบัลลังก์
การเป็นสมาชิกองค์กรระดับนานาชาติ.
ACCT, AsDB, ASEAN, CP, ESCAP, FAO, G-77, IAEA, IBRD, ICAO, ICC, ICRM, IDA, IFAD, IFC, IFRCS, ILO, IMF, IMO, Intelsat (ยังไม่ได้ลงนามในสัญญา), กองทุนการเงินระหว่างประเทศ, Interpol, IOC, ISO, ITU, NAM, OPCW, PCA, UN, UNCTAD, UNESCO, UNIDO, UPU, WB, WFTU, WHO, WIPO, WMO, WTO, WToO, WTrO (ขอสมัคร)
การปกครองท้องถิ่น.
การปกครองท้องถิ่นทั้ง 24 จังหวัด ขึ้นกับกระทรวงมหาดไทยของรัฐบาลกลาง เริ่มมีการเลือกตั้งระดับท้องถิ่น (กรมปรึกษาฆุมสังกัด) ใน พ.ศ. 2545 และเลือกตั้งทุก ๆ 5 ปี
ภูริกูลกฤษฎ์ ชูศักดิ์สกุลวิบูล

ภูริกูลกฤษฎ์ ชูศักดิ์สกุลวิบูล ชื่อเล่น แอมป์ (ชื่อเดิม: สิริพงศ์) เกิดวันที่ 2 พฤศจิกายน พ.ศ. 2532 เป็นนักร้องชาวไทย โดยเป็นที่รู้จักจากการแข่งขันรายการ เดอะสตาร์ ค้นฟ้าคว้าดาว ปี 7
ประวัติ.
แอมป์ เป็นชาวอำเภอเชียงคำ จังหวัดพะเยา สำเร็จการศึกษาระดับมัธยมศึกษาจากโรงเรียนสาธิตมหาวิทยาลัยเชียงใหม่ จังหวัดเชียงใหม่ รุ่นที่ 35 และ ระดับอุดมศึกษาจากคณะนิติศาสตร์ จุฬาลงกรณ์มหาวิทยาลัย
เข้าสู่วงการ.
ในปี พ.ศ. 2554 แอมป์ได้เข้าประกวดร้องเพลงในรายการ เดอะสตาร์ 7 ผ่านเข้ารอบ 8 คนสุดท้าย ได้รับหมายเลขประจำตัวคือหมายเลข 5
เข้าสู่วงการด้วยการเป็นนักร้องประกวดวงดนตรีของมหาวิทยาลัย
สมาชิกสภาผู้แทนราษฎรจังหวัดสุพรรณบุรี

จังหวัดสุพรรณบุรี มีเขตเลือกตั้งสมาชิกสภาผู้แทนราษฎร 5 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 5 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสุพรรณบุรีมีสมาชิกสภาผู้แทนราษฎรคนแรก คือ นายมนูญ บริสุทธิ์
      พรรคอิสระ (พ.ศ. 2488) 
      พรรคแนวรัฐธรรมนูญ
      พรรคขบวนการไฮด์ปาร์ค
      พรรคเสรีมนังคศิลา
      พรรคสหภูมิ → พรรคชาติสังคม 
      พรรคประชาธิปัตย์
      พรรคสหประชาไทย 
      ไม่สังกัดพรรคการเมือง
      พรรคธรรมสังคม
      พรรคชาติไทย 
      พรรคพลังประชาชน 
      พรรคกิจสังคม
      พรรคสหประชาธิปไตย 
      พรรคชาติไทย 
      พรรคชาติไทย
      พรรคชาติไทย 
      พรรคชาติไทยพัฒนา 
      พรรคชาติไทยพัฒนา
      พรรคเพื่อไทย
วีโต มันโนเน

วีโต มานโนเน  เกิดเมื่อวันที่ 2 มีนาคม ค.ศ. 1988 เป็นนักฟุตบอลชาวอิตาลี เล่นในตำแหน่งผู้รักษาประตู ปัจจุบันได้ลงเล่นให้กับสโมสรฟุตบอลเรดิง ในลีกแชมเปียนชิป
คาร์ล เจนคินสัน

คาร์ล แดเนียล เจนคินสัน (เกิด 8 กุมภาพันธ์ ค.ศ. 1992) เป็นนักฟุตบอลอาชีพชาวอังกฤษ ปัจจุบันเล่นในตำแหน่งกองหลังให้กับนอตทิงแฮมฟอเรสต์ โดยเจนคินสันเป็นบุคคลสองสัญชาติโดยมีบิดาเป็นชาวอังกฤษ และมารดาเป็นชาวฟินแลนด์ จึงตัดสินใจเลือกอังกฤษในการแข่งขันฟุตบอลระดับชาติ แต่ก็เปลี่ยนมาเล่นให้กับฟินแลนด์ เหตุที่เปลี่ยนได้เพราะยังเล่นในระดับเยาวชนอยู่
ในต้นฤดูกาล 2014–15 เจนกินสันได้ย้ายไปร่วมกับเวสต์แฮมยูไนเต็ด ในแบบยืมตัวจนสิ้นสุดฤดูกาล เนื่องจากการย้ายเข้ามาของมาตีเยอ เดอบูว์ชี และคาลัม เชมเบอส์ ซึ่งเล่นตำแหน่งเดียวกัน ทำให้ไม่มีตำแหน่งที่จะลงเล่น 
ในพรีเมียร์ลีกนัดที่ 3 ของฤดูกาล 2015–16 ที่เวสต์แฮมยูไนเต็ด พบกับ บอร์นมัท ที่เลื่อนชั้นขึ้นมาจากเดอะแชมเปียนชิป ที่สนามบุลินกราวนด์ ผลการแข่งขันเวสต์แฮมยูไนเต็ดเป็นฝ่ายแพ้ไป 3-4 ประตู โดยเจนคินสันถูกใบแดงไล่ออกจากสนามในนาทีที่ 79 เนื่องจากไปดึง แม็ก กราเดล ผู้เล่นของบอร์นมัทล้มลงในกรอบเขตโทษ
สกุลแพนด้ายักษ์

แพนด้ายักษ์ หรือ หมีแพนด้า  เป็นสกุลของสัตว์เลี้ยงลูกด้วยนมในวงศ์หมี (Ursidae) สกุลหนึ่ง ใช้ชื่อสกุลว่า "Ailuropoda"
แพนด้ายักษ์ ได้ปรากฏขึ้นมาครั้งแรกบนโลกเมื่อราว 8–9 ล้านปีก่อน ในช่วงปลายยุคไพลโอซีน (เริ่มต้นเมื่อ 25 ล้านปีก่อน กินเวลาประมาณ 12 ล้านปี) ตามที่มีการพบหลักฐาน เป็นซากฟอสซิล ที่บริเวณรอบ ๆ ป่าเขตร้อนชื้น ในมณฑลยูนาน ทางภาคใต้ของประเทศจีน โดยสัตว์ในสกุลนี้ได้กระจายพันธุ์ไปทั่วบริเวณที่เป็นประเทศจีนในปัจจุบัน ตลอดจนถึงเกาะไต้หวัน และภาคเหนือของเวียดนาม, พม่า และภาคเหนือของไทยด้วย ซึ่งบรรพบุรุษของสัตว์ในสกุลนี้ได้วิวัฒนาการแยกตัวเองออกจากสัตว์ในสกุล " Ailurarctos" ที่มีชีวิตอยู่ในปลายยุคไมโอซีน โดยแพนด้ายักษ์ในตอนแรกเริ่มมีขนาดเพียงครึ่งหนึ่งของแพนด้ายักษ์ในปัจจุบัน หรือมีขนาดตัวพอ ๆ กับสุนัขอ้วน ๆ ตัวหนึ่งเท่านั้น และมีชีวิตอยู่ร่วมกับสัตว์เลี้ยงลูกด้วยนมยุคก่อนประวัติศาสตร์หลายชนิด อาทิ มนุษย์ปักกิ่ง, เสือเขี้ยวดาบ, ช้างแมมมอธ เป็นต้น
การจำแนก.
แบ่งออกได้เป็น 5 ชนิด แต่ปัจจุบันเหลือเพียงชนิดเดียวเท่านั้น คือ แพนด้ายักษ์ ซึ่งรู้จักกันเป็นอย่างดี และแบ่งออกได้เป็น 2 ชนิดย่อย ได้แก่
สมการกำลัง

สมการกำลัง  คือ สมการสองตัวแปรในรูป <math>x^y=y^x</math> พบได้บ่อยในการศึกษาวิชา แคลคูลัสพื้นฐาน 
โดยมักถูกใช้เป็นตัวอย่างแรก ๆ สำหรับหา <math>\frac{\mathrm{d}y}{\mathrm{d}x}</math> อนุพันธ์โดยปริยาย
การหาผลเฉลยของสมการ.
ผลเฉลยที่เป็นจำนวนเต็ม.
สำหรับผลเฉลยที่เป็นจำนวนเต็มของสมการ <math>x^y=y^x</math> เราสามารถพิสูจน์ได้ว่ามีเพียง x และ y ในตารางนี้เท่านั้น
ผลเฉลยที่เป็นจำนวนตรรกยะ.
ผลเฉลยที่เป็นจำนวนตรรกยะ มีค่าของ x และ y ต้องสอดคล้องกับสมการ
<math>x=\left(1+\frac{1}{n}\right)^n</math> และ 
<math>y=\left(1+\frac{1}{n}\right)^{n+1}</math>
ผลเฉลยที่เป็นจำนวนจริง.
ผลเฉลยที่เป็นจำนวนจริงของสมการ <math>x^y=y^x</math> สามารถนำมาร่างกราฟของผลเฉลยได้ ดังรูป
ริชาร์ด ดันน์

ริชาร์ด แพทริก ดันน์ (เกิดเมื่อวันที่ 21 กันยายน ค.ศ. 1979) เป็นอดีตนักฟุตบอลชาวไอริช ตำแหน่ง กองหลัง เคยเล่นในระดับพรีเมียร์ลีกให้กับสโมสรฟุตบอลเอฟเวอร์ตัน, แมนเชสเตอร์ซิตี, แอสตันวิลลา และลงเล่นเป็นฤดูกาลสุดท้ายในพรีเมียร์ลีก ฤดูกาล 2014–15 ให้กับควีนส์พาร์ก เรนเจอส์
ริชาร์ด ดันน์ เป็นหนึ่งในผู้เล่นทีมชาติสาธารณรัฐไอร์แลนด์ ที่ลงเล่นในฟุตบอลโลก 2002 และ ฟุตบอลชิงแชมป์แห่งชาติยุโรป 2012
เค้าเรียกผมว่าความรัก

เค้าเรียกผมว่าความรัก  เป็นภาพยนตร์ไทยแนวโรแมนติก คอมเมดี้ ที่กำกับโดย วศิน ปกป้อง จาก สิ่งเล็กเล็กที่เรียกว่า...รัก ออกฉายในโรงภาพยนตร์ในวันที่ 11 ตุลาคม พ.ศ. 2555
สิริรัตน เรืองศรี

สิริรัตน เรืองศรี เป็นมิสไทยแลนด์เวิลด์ 2553 และนางแบบหญิงไทย
ประวัติ.
สิริรัตน เรืองศรี มีชื่อเล่นว่า หนูสิ เกิดวันเสาร์ที่ 20 สิงหาคม พ.ศ. 2531 สำเร็จการศึกษาในระดับอนุบาล ประถมศึกษา และมัธยมศึกษา จากโรงเรียนดาราวิทยาลัย จังหวัดเชียงใหม่, ระดับปริญญาตรี จากคณะนิติศาสตร์ มหาวิทยาลัยรามคำแหง และระดับปริญญาโท จากคณะบริหารธุรกิจ มหาวิทยาลัยกรุงเทพธนบุรี
สิริรัตนเริ่มเข้าสู่วงการบันเทิงจากการประกวดมิสไทยแลนด์เวิลด์ 2553 และได้รับตำแหน่งชนะเลิศ พร้อมด้วยรางวัล "ขวัญใจช่างภาพสื่อมวลชน" และ "นางงามรูปร่างดี" และเป็นตัวแทนประเทศไทยไปประกวดมิสเวิลด์ 2010 ที่ประเทศจีน
ชีวิตส่วนตัว สิริรัตนสมรสกับ พีรภูมิ ปราบอริพ่าย ประธานเจ้าหน้าที่บริหารของบริษัท เดอะเรียลวัน จำกัด โดยจัดงานมงคลสมรสกันที่เบเนดิกต์สตูดิโอ เมื่อวันที่ 14 กุมภาพันธ์ พ.ศ. 2562
แซม อัลลาร์ไดซ์

แซม อัลลาร์ไดซ์ (เกิดเมื่อวันที่ 19 ตุลาคม ค.ศ. 1954) " เป็นอดีตนักฟุตบอลและผู้จัดการทีมชาวอังกฤษ ล่าสุดทำหน้าที่ผู้จัดการทีม ลีดส์ยูไนเต็ด ในอีเอฟแอลแชมเปียนชิป
ประวัติ.
อัลลาร์ไดซ์ มีชื่อจริงว่า ซามูเอล อัลลาร์ไดซ์ (Samuel Allardyce) เกิดและเติบโตมาในเมืองดัลลีย์ ในครอบครัวชาวอังกฤษเชื้อสายสกอต โดยมีพ่อ คือ โรเบิร์ต อัลลาร์ไดซ์ ซึ่งเป็นเจ้าหน้าที่ตำรวจ และแม่คือ แมรี่ แอกเนส อัลลาร์ไดซ์ ทั้งคู่เป็นชาวสกอตโดยกำเนิด 
ในช่วงการเป็นนักฟุตบอล อัลลาร์ไดซ์ลงเล่นมากกว่า 400 นัดให้กับ 11 สโมสร โดยเล่นในตำแหน่งกลองหลัง และหลังจากการเลิกเล่นฟุตบอลของเขา อัลลาร์ไดซ์ได้มาเป็นผู้จัดการทีมทีมแรกให้กับลิเมริกค์ สโมสรฟุตบอลของลีกไอร์แลนด์ และสามารถนำพาลิเมริกค์คว้าแชมป์ฟุตบอลลีกดิวิชั่นหนึ่งไอร์แลนด์ได้ในฤดูกาล 1991–92 ซึ่งในสื่อข่าวมวลชนทั่วไปตั้งฉายาให้เขาว่า "บิ๊กแซม" และผลงานล่าสุดของเขาคือการนำเวสต์แฮมยูไนเต็ด เลื่อนชั้นจากฟุตบอลลีกแชมเปียนชิป ขึ้นมาสู่พรีเมียร์ลีก ได้ด้วยการชนะต่อเด้ดพูล ในรอบเพลย์ออฟนัดชิงชนะเลิศ
อีกทั้งยังเป็นผู้จัดการทีมคนแรกที่เป็นผู้จัดการของทั้งซันเดอร์แลนด์ และนิวคาสเซิลยูไนเต็ด ซึ่งทั้งสองสโมสรเป็นเสมือนคู่ปรับกันในฐานะที่เป็นสโมสรประจำเมืองของภูมิภาคตะวันออกเฉียงเหนือของอังกฤษ และยังเคยเป็นผู้จัดการทีมของทั้งโบลตันวอนเดอเรอส์และแบล็กเบิร์นโรเวอส์ ซึ่งเป็นคู่ปรับกันประจำมณฑลแลงคาเชียร์ด้วย
ชีวิตส่วนตัวของอัลลาร์ไดซ์ มีลูกชายคือ เจ็ก อัลลาร์ไดซ์ ที่เคยเป็นนักฟุตบอลเช่นเดียวกัน โดยเคยเป็นผู้เล่นของแบล็กพูลขณะที่อัลลาร์ไดซ์ผู้พ่อเป็นผู้จัดการอยู่ แต่ทว่ากลับได้เล่นในทีมชุดใหญ่แค่นัดเดียวเท่านั้น และได้เลิกเล่นฟุตบอลไปเมื่ออายุเพียง 25 ปี ปัจจุบันนี้เป็นนายหน้านักฟุตบอล นอกจากการเป็นผู้ฝึกสอนและผู้จัดการทีมฟุตบอลแล้ว แซม อัลลาร์ไดซ์ยังมีอาชีพเสริมด้วยการเป็นนักธุรกิจ ประกอบกิจการหลายอย่าง เช่น ซื้อและพัฒนาอสังหาริมทรัพย์, ขายอะไหล่รถยนต์จนถึงกิจการภัตตาคารระดับหรูหรา มีกิจกรรมที่ชื่นชอบคือ การเต้น โดยเคยเต้นในเพลงกังนัมสไตล์ของไซ นักร้องชาวเกาหลีใต้ ร่วมกับเจมี เรดแนปป์ ออกรายการเกมโชว์ที่ได้รับความนิยมของอังกฤษ รวมถึงเต้นในเพลงของรีแอนนาเฉลิมฉลองในวาระที่ซันเดอร์แลนด์รอดพ้นการตกชั้นหลังจบฤดูกาล 2015–16 
ข้อกล่าวหาการทุจริต.
การตรวจสอบโดยเดลีเทลิกราฟ ปี ค.ศ. 2016.
ในปลายเดือนกันยายน ค.ศ. 2016 นักข่าวจากเดลีเทลิกราฟได้ปลอมตัวเป็นนักธุรกิจตะวันออกกลางเพื่อบันทึกภาพการสนทนากับอัลลาร์ไดซ์ โดยให้คำแนะนำถึงวิธีหลีกเลี่ยงกฎของสมาคมฟุตบอลอังกฤษ ว่าด้วยการการถือสิทธิ์โดยบุคคลที่สาม และมีการเจรจาต่อรองเป็นจำนวน 400,000 ปอนด์ ในภายหลัง อัลลาร์ไดซ์จึงได้ลาออกจากการเป็นผู้จัดการทีมชาติอังกฤษ หลังจากคุมทีมได้เพียงนัดเดียวเท่านั้น คือ ฟุตบอลโลก 2018 รอบคัดเลือก โซนยุโรป ที่อังกฤษเอาชนะสโลวาเกียได้ 1–0 เมื่อต้นเดือนเดียวกัน และเป็นแกเร็ธ เซาธ์เกต ที่เข้ามารักษาการแทน รวมระยะเวลาที่เป็นผู้จัดการทีมชาติอังกฤษเพียงแค่ 67 วัน
คริส บรันต์

คริสโตเฟอร์ บรันต์ (เกิดวันที่ 14 ธันวาคม ค.ศ. 1984) เป็นอดีตนักฟุตบอลชาวไอร์แลนด์เหนือ ตำแหน่งปีกซ้ายหรือกองกลางตัวรุก เคยเป็นกัปตันทีมของสโมสรฟุตบอลเวสต์บรอมมิชอัลเบียน ในแชมเปียนชิป ตั้งแต่ปี ค.ศ. 2007–2020 และเล่นให้กับทีมชาติไอร์แลนด์เหนือ
เกียรติประวัติ.
เชฟฟิลด์เวนสเดย์
เวสต์บรอมวิชอัลเบียน
เฮลป์อีสออนเดอะเวย์

เฮลพ์อิสออนเดอะเวย์ เป็นเพลงซิ้งเกิลอเมริกันแนวเมโลดิค ฮาร์ดคอร์ ของไรอิส อเกนสต์ เป็นซิ้งเกิลแรกจากสตูดิโออัลบั้มที่หก คือ Endgame วางจำหน่ายออกบนสื่อดิจิทัลในวันที่ 25 มกราคม 2011 โดยเพลงนี้เคยใช้เป็นเพลงประจำศึกเพย์-เพอร์-วิวของดับเบิลยูดับเบิลยูอี ในปี 2011 คือ โอเวอร์ เดอะ ลิมิต
0 มีนาคม

0 มีนาคม คือวันที่จินตนาการขึ้นมา สูตรนี้อาจจะใช้ในซอฟต์แวร์เช่น Microsoft Excel เพื่อหมายถึงวันสุดท้ายของเดือนกุมภาพันธ์เป็นวิธีการที่ช่วยให้ความจริงที่ว่าความยาวของมันจะแตกต่างกันเมื่อปีอธิกสุรทิน นอกจากนี้ยังสามารถนำมาใช้เป็นคำที่ใช้เรียกครึ่งวันเกิดของคนที่เกิดเมื่อวันที่ 29 30 และ 31 สิงหาคม
0 มีนาคม บางครั้งก็ใช้โดยนักดาราศาสตร์เป็นคำพ้องสำหรับวันสุดท้ายของเดือนกุมภาพันธ์
คัลต์ออฟเพอร์สันแนลลิตี (เพลง)

คัลต์ออฟเพอร์สันแนลลิตี้  เป็นเพลงแนวฟังก์เมเทิล ของวงลิฟวิ่ง คัลเลอร์ เป็นเพลงซิ้งเกิลแรกของการเปิดตัวอัลบั้ม คือ ไววิด ซึ่งได้วางจำหน่ายในปี 1988 เพลงนี้ติดอันดับที่ 13 ของบิลบอร์ดฮอต 100 และอันดับที่ 9 ของชาร์ทเพลงบิลบอร์ดอัลบั้มร็อก และได้รับรางวัลแกรมมีสำหรับ สุดยอดแสดงฮาร์ดร็อก ในปี 1989 มิวสิกวิดีโอนี้ได้รับสองรางวัลคือเอ็มทีวีวิดีโอมิวสิกอะวอดส์ สำหรับสุดยอดกลุ่มวิดีโอ และศิลปินหน้าใหม่ยอดเยี่ยม เพลงนี้ถูกจัดอันดับที่ 69 วีเอชวันของ 100 เพลงฮาร์ดร็อคที่ยิ่งใหญ่ที่สุด โซโร่กีตาร์ถูกจัดเป็นอันดับที่ 87 ในกีตาร์โลกของรายการ "100 โซโร่กีตาร์ที่ยิ่งใหญ่ที่สุด" และยังได้รับเลือกให้เป็นหนึ่งในอีกหลายเพลงที่คุณต้องฟังและดาวน์โหลดในหนังสืออ้างอิงทางดนตรี "1001 Songs You Must Hear Before You Die: And 10,001 You Must Download" ในปี 2007 เพลงนี้ได้รับบันทึกอีกและปล่อยทางวิดีโอเกม เนื่องจากเป็นกลุ่มที่ไม่ได้เป็นเจ้าของสิทธิ์ต้นฉบับ นอกจากนี้ยังปรากฏอยู่ในวิดีโอเกมที่มีชื่อเสียง ในสถานีวิทยุ "เรดิโอ เอ็กซ์" และเป็นเพลงประจำตัวเพลงที่สองของนักมวยปล้ำ CM Punk ชึ่งเรื่มใช้ในปี 2011 จนถึงช่วงที่ออกจาก WWE ในปี 2014
ฟรันท์ซิสคา แพร์

ฟรันท์ซิสคา แพร์  เกิดวันที่ 6 พฤษภาคม ค.ศ. 1987 ที่คุฟชไตน์ รัฐทีโรล ประเทศออสเตรีย ผู้ซึ่งเป็นทั้งนักกีฬายิงปืนและนักยิงหน้าไม้ชาวออสเตรีย โดยเป็นสมาชิกสโมสรชึทเซินกิลเดออังเงอร์แบร์ค
การแข่งขัน.
ฟรันท์ซิสคาเข้าแข่งขันกีฬายิงปืนจากการชักนำโดยพ่อของเธอ โดยพวกเขาได้เข้าร่วมกิจกรรมที่สโมสรไรเฟิลอยู่บ่อยครั้ง ต่อมา มาร์คุส บิชเลอร์ ซึ่งเป็นผู้ฝึกสอนคนปัจจุบันของเธอได้ย้ายมายังสโมสรแห่งนี้ และพัฒนาฝีมือให้แก่เธอจนเป็นนักกีฬาชั้นนำได้อย่างรวดเร็ว
ใน ค.ศ. 2008 เธอได้ตัดสินใจที่จะฝึกฝนหน้าไม้อย่างจริงจังด้วยการปรับปรุงทางเทคนิค และใน ค.ศ. 2010 เธอได้รับการคัดเลือกสู่การแข่งขันยิงหน้าไม้ชิงแชมป์โลก ที่ซึ่งทีมของเธอได้รับรางวัลสองเหรียญเงินจากการแข่งขันประเภททีม รวมถึงได้อันดับ 3 ในการแข่งขันประเภทบุคคล และใน ค.ศ. 2011 เธอได้แชมป์ยุโรป 10 ม. ตลอดจนได้รับเหรียญเงินและเหรียญทองแดงจากการแข่งขันชิงแชมป์ยุโรป ซึ่งจัดขึ้นที่อุนเทอร์เอเกอรีนี้เช่นกัน
ในเดือนเมษายน ค.ศ. 2012 เธอสามารถสร้างเกียรติประวัติจากความสำเร็จจากการแข่งขันยิงหน้าไม้ชิงแชมป์ยุโรป 2012 รวมถึงได้รับการเสนอเข้ารับรางวัลนักกีฬาหญิงแห่งปี 2011 
ค.ศ. 2012 เป็นปีที่เธอประสบความสำเร็จมากที่สุด เธอเข้าแข่งขันชิงแชมป์โลกอีกครั้งที่เมืองวีลและได้รับเหรียญรางวัลถึง 6 เหรียญ (3 เหรียญทอง, 1 เหรียญเงิน และ 2 เหรียญทองแดง) และสามารถทำสถิติใหม่ในท่าคุกเข่า 30 ม. ซึ่งเป็นการประสบความสำเร็จสูงสุดในการแข่งขันรายการชิงแชมป์โลกดังกล่าว
มิกกี สกอตต์ลุนด์

มิกกี สกอตต์ลุนด์ (2 มกราคม ค.ศ. 1948 —) เป็นนักยิงหน้าไม้ชาวสวีเดน ผู้ซึ่งเข้าแข่งขันให้แก่สโมสรหน้าไม้กอเทนเบิร์ก เขาเป็นแชมป์โลกใน ค.ศ. 2009 และ 2010 และเป็นแชมป์สวีเดนหลายสมัย รวมถึงเป็นแชมป์ยุโรปโดยเป็นผู้ชนะยูโรคัพและเวิลด์คัพหลายรายการ และเป็นหนึ่งในผู้ที่ได้รับการจัดอันดับที่ดีที่สุดของโลก นอกจากนี้ มิกกียังให้การฝึกสอนแชมป์สวีเดนและแชมป์โลกในการยิงหน้าไม้หลายราย มิกกีกลายเป็นแชมป์โลก (กลางแจ้ง 45, 55 และ 65 เมตร) จากผลการตัดสินของกรรมการที่เอนทรอนคาเมนโต ประเทศโปรตุเกส ในวันที่ 29 สิงหาคม ถึง 5 กันยายน ค.ศ. 2009 เขาได้รับรางวัล 2 เหรียญทอง จากการยิงเป้าและการชิงถ้วย โดยเป็นกีฬาสงครามทางจิตวิทยา ซึ่งผู้เล่นที่ดีที่สุด 8 คนจะจับคู่กัน และกำจัดผู้แพ้ให้ออกไป
มิกกี สกอตต์ลุนด์ ยังเป็นทั้งนักผจญภัยและนักสำรวจแร่ระดับอาชีพ โดยมีเอกสารรับรองจาก ประเทศกายอานา, รัฐแคลิฟอร์เนีย, ประเทศออสเตรเลีย, รัฐแทสเมเนีย, ประเทศนิวซีแลนด์, ประเทศเคนยา ตลอดจน ประเทศแทนซาเนีย, นอร์เวย์ภาคเหนือ และ ประเทศสวีเดน จากสมาคมคนงานเหมือง (GGF)
เขาเคยถูกตัดสินว่าใช้หน้าไม้ที่ใบอนุญาตหมดอายุ เมื่อครั้งที่เขาสาธิตการใช้หน้าไม้ผ่านทางโทรทัศน์ และใน ค.ศ. 1990 มิกกีต้องปิดร้านจำหน่ายอาวุธของตนเอง เนื่องด้วยถูกกล่าวหาว่าจำหน่ายหน้าไม้ผิดกฎหมาย โดยเขาได้รอให้เจ้าหน้าที่ของรัฐมายึดของเหล่านี้ไปในช่วงพิจารณาคดี ซึ่งเขาเองก็มีความสงสัยต่อกฎหมายอาญาอยู่ในระดับหนึ่ง
สกุลลิงซ์

"สำหรับลิงซ์ในความหมายอื่น ดูที่: Lynx"
สกุลลิงซ์  เป็นสกุลของสัตว์เลี้ยงลูกด้วยนมในอันดับสัตว์กินเนื้อสกุลหนึ่ง จัดเป็นเสือขนาดเล็ก ใช้ชื่อสกุลว่า "Lynx" อยู่ในวงศ์เสือและแมว (Felidae)
คำว่า "Lynx" ที่ใช้เป็นชื่อสกุล มีที่มาจากภาษาอังกฤษสมัยกลาง ที่มาจากภาษากรีกคำว่า "λύγξ" หรือมาจากรากศัพท์ภาษาอินโด-ยูโรเปียนคำว่า "ลุก" หมายถึง "แสงสว่าง" ซึ่งหมายถึงตาของลิงซ์ที่แวววาว
ลิงซ์ มีลักษณะทั่วไปเหมือนแมวในสกุล "Felis" ทำให้ครั้งหนึ่งมีการพิจารณาว่า ควรมีสกุลเป็นของตนเองหรือไม่ หรือแค่จัดเป็นสกุลย่อยของสกุล" Felis" แต่ปัจจุบันได้ยอมรับว่าเป็นสกุลของตนเอง โดย จอห์นสัน และคนอื่น ๆ รายงานว่า ลิงซ์ได้มีเครือบรรพบุรุษร่วมกับ เสือพูม่า, แมวดาว และเชื้อสายของแมวบ้าน เมื่อ 7.15 ล้านปีมาแล้ว และลิงซ์ได้แยกตัวออกมาเป็นกลุ่มแรก เมื่อประมาณ 3.24 ล้านปีก่อน
ลักษณะเด่นของลิงซ์ คือ มีขนที่หนาและปุกปุยกว่าตั้งแต่หางตาตลอดจนแก้ม มีจุดเด่น คือ ขนปลายหูที่เป็นพู่แหลมชี้ตั้งขึ้นตรง ลำตัวมีความยาวประมาณ 2 ฟุตครึ่ง แต่มีส่วนหางที่สั้นไม่สมมาตรกับลำตัว อุ้งเท้ามีขนาดกว้างใหญ่ ทำให้เดินบนหิมะและน้ำแข็งได้อย่างสะดวก ลิงซ์มีอุปนิสัยชอบลับเล็บกับต้นไม้ เหมือนกับสัตว์ในวงศ์นี้ทั่วไป ลิงศ์เป็นสัตว์ที่กินเนื้อได้หลากหลาย ตั้งแต่สัตว์เล็กเช่น นก, หนู, กระต่าย จนกระทั่งสัตว์ขนาดใหญ่กว่า เช่น ลูกวัว และลูกแกะ เป็นต้น
ลิงซ์ กระจายพันธุ์อย่างกว้างขวางตั้งแต่ทวีปเอเชียตอนเหนือและตอนกลาง, ทวีปยุโรป และอเมริกาเหนือ โดยอนุกรมวิธานออกเป็นชนิดได้ทั้งหมด 4 ชนิด
รถไฟเซบุ

บริษัท รถไฟเซบุ  เป็นบริษัทเอกชนที่ดำเนินธุรกิจเกี่ยวกับระบบรถไฟ การท่องเที่ยว และอสังหาริมทรัพย์ มีสำนักงานใหญ่ที่เมืองโทโกโรซาวะ จังหวัดไซตามะ เป็นผู้ให้บริการรถไฟเซบุ ซึ่งให้บริการในบริเวณตะวันตกเฉียงเหนือของโตเกียวและจังหวัดไซตามะ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ป่าดิบชื้นแอมะซอน

ป่าดิบชื้นแอมะซอน เป็นป่าใบกว้างชื้นซึ่งป่าอะเมซอนผลิตออกซิเจนให้กับโลกประมาณ 20% และครอบคลุมพื้นที่ส่วนใหญ่ของแอ่งแอมะซอนในทวีปอเมริกาใต้ แอ่งนี้กินพื้นที่ 7 ล้านตารางกิโลเมตร ซึ่งป่าดิบชื้นแอมะซอนกินพื้นที่ไป 5.5 ล้านตารางกิโลเมตร ภูมิภาคนี้รวมดินแดนที่เป็นของ 9 ประเทศ พื้นที่ป่าส่วนใหญ่ราวร้อยละ 60 อยู่ในประเทศบราซิล รองลงมา คือ ประเทศเปรู ร้อยละ 13 และประเทศโคลอมเบีย ร้อยละ 10 และมีพื้นที่เล็กน้อยในประเทศเวเนซุเอลา, ประเทศเอกวาดอร์, ประเทศโบลิเวีย, ประเทศกายอานา, ประเทศซูรินาม, และเฟรนช์เกียนา ป่าแอมะซอนเป็นเนื้อที่กว่าครึ่งของป่าดิบชื้นที่ยังเหลืออยู่บนโลก และเป็นป่าดิบชื้นเขตร้อนขนาดใหญ่ที่สุดและมีความหลากหลายทางชีวภาพมากที่สุดในโลก มีต้นไม้ประมาณ 390 พันล้านต้นและมีพันธุ์ไม้ประมาณ 16,000 ชนิด
ถนนธานี

ถนนธานี เป็นถนนสายหลักแห่งหนึ่งในเขตเทศบาลนครบุรีรัมย์ โดยลากผ่านจากตะวันออกไปยังตะวันตก โดยเริ่มที่ ประตูหน้าวัดอิสาณ เลียบคลองละลม ผ่านเขตชุมชนเมืองเก่า ตัดกับถนนสุนทรเทพ ที่สี่แยกธนาคารกรุงเทพ ผ่านใจกลางย่านธุรกิจกลุ่มธนาคารต่าง ๆ ตัดกับถนนรมย์บุรี ถนนปลัดเมือง ถนนอิณจันทร์ณรงค์ ถนนบุลำดวน และผ่านหนองลำดวน ก่อนที่จะไปสิ้นสุดที่ชุมชนหนองแปบ
ชื่อของถนนตั้งชื่อตามพระธานีพิชัย หรือพระยาสุริยราชวราภัย (ศิริ วิเศษโกสิน) อดีตผู้ว่าราชการจังหวัดบุรีรัมย์ที่มีบทบาทในการซ่อมแซมและทำนุบำรุงถนนในตัวเมืองให้ดีขึ้น
เหรียญพิทักษ์เสรีชน

เหรียญพิทักษ์เสรีชน ใช้อักษรย่อว่า ส.ช. เป็นเหรียญราชอิสริยาภรณ์ ประเภทเหรียญบำเหน็จกล้าหาญ สร้างขึ้นในสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร การพระราชทานกรรมสิทธิ์ และการเรียกคืน เช่นเดียวกับเหรียญกล้าหาญ ผู้ได้รับจะประกาศนามในราชกิจจานุเบกษา
ลักษณะ.
ตัวเหรียญ.
เหรียญนี้ทำด้วยทองแดงรมดำรูปสี่เหลี่ยมจัตุรัส กว้างด้านละ 23 มิลลิเมตร ย่อกลางทั้งสี่ด้าน มุมบนห้อยกับแพรแถบ ด้านหน้าเหรียญมีรูปดังนี้ 
ด้านหลังมีอักษรจารึกว่า อสาธุ สาธุนา ชิเน แพรแถบกว้าง 34 มิลลิเมตร ลายริ้วจากบนลงล่างเป็นสีแดงขาวสลับกัน ขอบทั้งสองข้างมีริ้วแดง รวม 17 ริ้ว ข้างบนมีเข็มโลหะจารึกอักษรว่า พิทักษ์เสรีชน
ลำดับชั้น.
ชั้นที่ 1 มีเครื่องหมายทำด้วยโลหะสีทอง เป็นรูป"ช่อชัยพฤกษ์"ช่อเดียวติดกลางแพรแถบ ถ้าผู้ได้รับพระราชทานเหรียญพิทักษ์เสรีชน ชั้นที่ 1 ปฏิบัติการถึงขั้นที่จะได้รับพระราชทานเหรียญพิทักษ์เสรีชน ชั้นที่ 1 อีก ก็จะได้รับพระราชทานเครื่องหมายเป็นรูปช่อ"ชัยพฤกษ์"ช่อเดียวติดเพิ่มกลางแพรแถบในทางดิ่งกับช่อชัยพฤกษ์เดิมทุกครั้ง
ชั้นที่ 2 มี 2 ประเภท คือ
ผู้ที่ได้รับพระราชทาน.
เหรียญพิทักษ์เสรีชน ชั้นที่ 1 
<templatestyles src="Div col/styles.css"/>
เหรียญพิทักษ์เสรีชน ชั้นที่ 2 ประเภทที่ 1
<templatestyles src="Div col/styles.css"/>
เหรียญพิทักษ์เสรีชน ชั้นที่ 2 ประเภทที่ 2
<templatestyles src="Div col/styles.css"/>
จัน ซี

จัน ซี (Chan Sy หรือ Chan Si) เกิดเมื่อ พ.ศ. 2475 ที่จังหวัดกำปงชนัง เสียชีวิตเมื่อ พ.ศ. 2527 ที่มอสโก เป็นนักการเมืองชาวกัมพูชาและเป็นนายกรัฐมนตรีของสาธารณรัฐประชาชนกัมพูชาระหว่าง พ.ศ. 2525 – 2527
จัน ซี เป็นชาวกัมพูชาเชื้อสายจีน เขาเริ่มการเป็นทหารโดยเข้าร่วมกับกลุ่มต่อต้านฝรั่งเศสที่นิยมเวียดนามหรือเขมรเวียดมิญ จัน ซีออกจากกัมพูชาใน พ.ศ. 2497 หลังจากที่สนธิสัญญาเจนีวายอมรับรัฐบาลของพระนโรดม สีหนุ เชื่อว่าจัน ซีกลับเข้าสู่กัมพูชาเมื่อพ.ศ. 2513 หลังการรัฐประหาร เขามีแนวคิดตรงกันข้ามกับพล พตจนหมดบทบาทในพรรคไปใน พ.ศ. 2516 และปรากฏตัวอีกครั้งในการเข้าร่วมกับแนวร่วมปลดปล่อยฯใน พ.ศ. 2521 ในการต่อสู้เพื่อล้มล้างเขมรแดง
หลังจากผ่านการฝึกอบรมทางการทหารในโซเวียตเป็นระยะเวลาสั้นๆ จัน ซีได้เป็นรัฐมนตรีว่าการกระทรวงกลาโหมใน พ.ศ. 2523ต่อมาได้เป็นรองนายกรัฐมนตรีและได้เป็นคณะกรรมการโพลิตบูโรของพรรคปฏิวัติประชาชนกัมพูชา เมื่อเฮง สัมรินเข้ามาเป็นเลาธิการทั่วไปของพรรคแทนแปน โสวัณณ์ จัน ซีกลายเป็นผู้มีอิทธิพลสูงในพรรค จัน ซียังได้เดินทางไปเยือนบัลแกเรีย เยอรมันตะวันออก และสหภาพโซเวียต ต่อมาได้เป็นนายกรัฐมนตรี
จัน ซีเสียชีวิตที่โรงพยาบาลในมอสโก หลังจากที่เขาเข้ารับการรักษาโรคหัวใจในเดือนธันวาคม พ.ศ. 2527 การเสียชีวิตของเขามีการรายงานจากเวียดนามในวันที่ 31 ธันวาคม พ.ศ. 2527 แม้จะเชื่อว่าเขาเสียชีวิตมาหลายวันแล้วก่อนหน้านั้น จัน ซีเป็นเพื่อนสนิทของแปน โสวัณณ์ที่ถูกปลดออกจากพรรคเพราะความขัดแย้งกับเวียดนาม การเสียชีวิตของจัน ซีจึงเป็นที่สงสัยว่ามีเงื่อนงำ
สมาชิกสภาผู้แทนราษฎรจังหวัดแพร่

จังหวัดแพร่ มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดแพร่มีสมาชิกสภาผู้แทนราษฎรคนแรก คือ เจ้าวงศ์ แสนศิริพันธุ์
      พรรคสหชีพ
      พรรคชาตินิยม 
      พรรคเสรีมนังคศิลา 
      พรรคประชาธิปัตย์
      พรรคอิสระ
      พรรคสังคมชาตินิยม 
      พรรคธรรมสังคม
      พรรคเสรีชน 
      พรรคชาติไทย
      พรรครวมไทย (พ.ศ. 2522)
      พรรคกิจสังคม
      พรรครวมไทย → พรรคเอกภาพ 
      พรรคสามัคคีธรรม 
      พรรคประชาธิปัตย์
      พรรคไทยรักไทย
      พรรคประชาธิปัตย์
      พรรคพลังประชาชน → พรรคเพื่อไทย
      พรรคเพื่อไทย
      พรรคอนาคตใหม่ → พรรคภูมิใจไทย
วิจันทรา บุนนาค

คุณหญิง วิจันทรา บุนนาค (10 สิงหาคม พ.ศ. 2477 - 9 ตุลาคม พ.ศ. 2567) เป็นธิดาในเจ้าวงศ์จันทร์ (ณ เชียงใหม่) คชเสนี กับปฐม คชเสนี อดีตอธิบดีกรมทาง เป็นนัดดาในพลตรี เจ้าราชบุตร (วงศ์ตวัน ณ เชียงใหม่) และเป็นผู้ก่อตั้งสมาคมเลขานุการสตรีแห่งประเทศไทย และมีบทบาทสำคัญในองค์กรสาธารณกุศลต่าง ๆ เป็นผู้ก่อตั้งและเป็นประธานคณะกรรมการสเปเชียลโอลิมปิคแห่งประเทศไทย และผู้ได้รับรางวัลสตรีไทยดีเด่น ปี พ.ศ. 2555
ประวัติ.
คุณหญิง วิจันทรา บุนนาค เกิดเมื่อวันที่ 10 สิงหาคม พ.ศ. 2477 เป็นธิดาในเจ้าวงศ์จันทร์ คชเสนี (สกุลเดิม ณ เชียงใหม่) กับปฐม คชเสนี และราชนัดดา (หลานตา) ในเจ้าราชบุตร (วงษ์ตะวัน ณ เชียงใหม่) มีพี่ชายคือ ปวิตร คชเสนี
คุณหญิง วิจันทรา บุญนาค ถึงแก่กรรมเมื่อวันที่ 9 ตุลาคม พ.ศ. 2567 สิริอายุ 90 ปี
บุตร-ธิดา.
วิจันทรา สมรสกับนายอภิไตร บุนนาค (มีบุตร 1 ธิดา 1) ดังนี้
บทบาทในทางสังคม.
ผู้สืบเชื้อสายเจ้านายฝ่ายเหนือ.
วิจันทรา เป็นผู้สืบเชื้อสายเจ้านายฝ่ายเหนือในตระกูล ณ เชียงใหม่ มีศักดิ์เป็นหลานตาของเจ้าราชบุตร (วงษ์ตะวัน ณ เชียงใหม่) ซึ่งเป็นเชื้อสายของเจ้าผู้ครองนครเชียงใหม่โดยตรง คุณหญิงวิจันทรา จึงมีบทบาทในกิจกรรมที่เกี่ยวข้องกับฝ่ายเหนือ โดยเป็นกรรมการมูลนิธินวราชดำริอนุรักษ์ฝ่ายเหนือ อันเป็นมูลนิธิที่มีวัตถุประสงค์ในการอนุรักษ์ความเป็นล้านนา และสืบสานประเพณี วัฒนธรรมฝ่ายเหนือ และเป็นรองประธานมูลนิธิกู่เจ้าหลวงเชียงใหม่ (วัดสวนดอก)
งานการกุศล.
วิจันทรา บุนนาค เป็นนักกิจกรรมสังคมที่มีบทบาทในกิจการขององค์กรหลายองคืกร อาทิ เป็นกรรมการผู้ก่อตั้งและอดีตประธานคณะกรรมการสเปเชียลโอลิมปิคแห่งประเทศไทย เป็นอดีตประธานมูลนิธิอนุเคราะห์คนพิการในพระราชูปถัมภ์ของสมเด็จพระศรีนครินทราบรมราชชนนี เป็นอดีตนายกสมาคมเลขานุการสตรี
งานการเมือง.
วิจันทรา มีบทบาทในการร่วมชุมนุมทางการเมืองกับกลุ่มพันธมิตรประชาชนเพื่อประชาธิปไตย และ วิจันทรา ได้ร่วมกันลงนามทูลเกล้าฯ ถวายฎีกาขอนายกรัฐมนตรีพระราชทาน เมื่อวันที่ 5 มีนาคม พ.ศ. 2549 โดยอ้างอิงความตามมาตรา 7 ของรัฐธรรมนูญแห่งราชอาณาจักรไทย พุทธศักราช 2540
ศรัณย์ภัทร พัชระเศรษฐ์กุล

ศรัณย์ภัทร พัชระเศรษฐ์กุล หรือ นัตตี้ เป็นนักร้องชาวไทย มีผลงานเพลงกับค่ายอาร์เอส
และ พิธีกรรายการท่องเที่ยวญี่ปุ่น
ผลงานเพลง.
ซิงเกิล
ผลงานพิธีกร.
รายการเที่ยวญี่ปุ่นด้วยตัวเอง แบบคุ้มเงินในกระเป๋า ออกอากาศทุกวันเสาร์ 11.30-12.00น. ทางช่อง Now26 (ปัจจุบันยุติการออกอากาศแล้ว)
ซันไชน์

"'ซันชายน์" เป็นวงดนตรีแนวร็อกสัญชาติไทยสังกัดค่ายเยส มิวสิก ในเครืออาร์เอส มิวสิค โดยผลงานเพลงของซันไชน์ มีเนื้อหาที่เกี่ยวกับความรักที่ไม่สมหวัง
ผลงาน.
ซิงเกิล
โอลิเวีย ไวลด์

โอลิเวีย ไวลด์  เป็นนักแสดงและผู้กำกับภาพยนตร์ชาวอเมริกัน มีผลงานแสดงภาพยนตร์และซีรีส์ทางโทรทัศน์ เธอเริ่มมีชื่อเสียงหลังจากร่วมแสดงซีรีส์เรื่อง "เฮาส์ เอ็ม.ดี." ในฤดูกาลที่ 4 ในปี 2007 จากนั้นได้มีผลงานแสดงภาพยนตร์อีกหลายเรื่อง เช่น "" (2010), "Cowboys & Aliens" (2011) และ "In Time" (2011)
ไวลด์มีชื่อจริงว่า โอลิเวีย เจน ค็อกเบิร์น (Olivia Jane Cockburn) เกิดในครอบครัวนักหนังสือพิมพ์และผู้จัดรายการโทรทัศน์ ตระกูลค็อกเบิร์นของเธอสืบเชื้อสายมาจากขุนนางและนักการเมืองไอร์แลนด์และสกอตแลนด์ เธอเปลี่ยนชื่อในการแสดงเป็น "ไวลด์" ตามชื่อของ "ออสการ์ ไวลด์" นักเขียนชาวไอริช
โรมัน ไวเดินเฟ็ลเลอร์

โรมัน ไวเดินเฟ็ลเลอร์ (เกิดวันที่ 6 สิงหาคม ค.ศ. 1980) เป็นนักฟุตบอลชาวเยอรมัน ปัจจุบันเล่นให้กับโบรุสซีอาดอร์ทมุนท์ ในบุนเดิสลีกา ตำแหน่งผู้รักษาประตู และได้รับตำแหน่งรองกัปตันทีมคนปัจจุบันของโบรุสซีอาดอร์ทมุนท์อีกด้วย
ประวัติการเล่นฟุตบอลสโมสร.
ไคเซิร์สเลาเทิร์น.
ใน ค.ศ. 1996 ไวเดินเฟ็ลเลอร์ได้ย้ายไปแอร์สเทอ เอ็ฟเซ ไคเซิร์สเลาเทิร์น ในชุดทีมเยาวชน เขาได้ลงเล่นครบ 40 นัดในฤดูกาลแรกและฤดูกาลที่สอง เขาได้รับเลื่อนให้ไปเล่นในทีมชุดใหญ่ของไคเซิร์สเลาเทิร์นใน ค.ศ. 1998 แต่พอเขาได้ลงเล่นในทีมชุดใหญ่รวมสองฤดูกาลเขาได้ลงเล่นแค่ 6 นัด
โบรุสซีอาดอร์ทมุนท์.
ไวเดินเฟ็ลเลอร์ได้ย้ายไปโบรุสซีอาดอร์ทมุนท์ใน ค.ศ. 2002 ด้วยค่าตัวฟรี และได้มาแทนที่ของเย็นส์ เลมัน ที่ได้ย้ายไปอยู่กับสโมสรฟุตบอลอาร์เซนอลในพรีเมียร์ลีก โดยในนัดแรกในการลงเล่นให้กับดอร์ทมุนท์คือในวันที่ 17 ธันวาคม ค.ศ. 2003 ในนัดที่เจอกับทีมเก่าอย่างไคเซิร์สเลาเทิร์น โดยดอร์ทมุนท์แพ้ไป 1-0
ใน ค.ศ. 2005 ไวเดินเฟ็ลเลอร์ได้รับบาดเจ็บที่หัวเข่าซ้ายของเขาในระหว่างการฝึกซ้อมกับทีมและได้รับการผ่าตัดซึ่งใช้เวลาหลายเดือนกว่าจะกลับมาลงเล่นได้
ในฤดูกาล 2007-2008 ไวเดินเฟ็ลเลอร์ได้รับโทษห้ามลงสนามในการแข่งขันฟุตบอลสามนัด และปรับเงิน 10,000 ยูโรในโทษฐานที่เขาไปมีปากเสียงกับเกรัลด์ อซาโมอาห์ ในนัดที่พบกับ สโมสรฟุตบอลชัลเคอ 04 หลังจากการแข่งขันเมื่อวันที่ 18 สิงหาคม ค.ศ. 2007 ทางอซาโมอาห์และไวเดินเฟ็ลเลอร์ได้ออกมาขอโทษซึ่งกันและกันจากการปะทะกันในนาทีที่ 51 โดยไวเดินเฟ็ลเลอร์เป็นคนเสนอขอโทษอซาโมอาห์ก่อนตามรายงานข่าว
 "ณ วันที่ 23 ตุลาคม 2011."
มีลา คูนิส

มีเลนา มาร์คอฟนา "มีลา" คูนิส  เป็นนักแสดงชาวอเมริกันเชื้อสายยูเครน มีชื่อเสียงจากภาพยนตร์เรื่อง "Forgetting Sarah Marshall" และ "ฅนมหากาฬถอนรากทรชน" ใน ค.ศ. 2008 จากนั้นได้รับบทคู่กับนาตาลี พอร์ตแมน ในภาพยนตร์เรื่อง "นางพญาหงส์หลอน" (ค.ศ. 2010) ที่ได้รับคำชื่นชมอย่างมาก ทำให้เธอให้รับการเสนอชื่อเข้าชิงรางวัลลูกโลกทองคำและรางวัลสมาคมนักแสดงภาพยนตร์และโทรทัศน์ สาขานักแสดงสมทบหญิงยอดเยี่ยม และผลงานพากย์ของเธอในบท "เม็ก กริฟฟิน" ในซีรีส์แอนิเมชันสำหรับผู้ใหญ่ "แฟมีลี กาย"
คูนิสเกิดที่แชร์นิวต์ซี สาธารณรัฐสังคมนิยมโซเวียตยูเครน สหภาพโซเวียต อพยพมาอยู่ลอสแอนเจลิส สหรัฐ พร้อมกับครอบครัวตั้งแต่อายุ 7 ปี เนื่องจากความแร้นแค้นในยูเครน ก่อนจะมีชื่อเสียง เธอเคยคบหาอยู่กับแม็กเคาเลย์ คัลกิน อยู่หลายปีและเลิกกันใน ค.ศ. 2010 และปัจจุบันเธอได้แต่งงานกับแอชตัน คุชเชอร์ ใน ค.ศ. 2015 และมีบุตรด้วยกันสองคนคือ ไวแอ็ต อิซาเบลล์ คุชเชอร์ (เกิดใน ค.ศ. 2014) และดิมิทรี พอร์ตวูด คุชเชอร์ (เกิดใน ค.ศ. 2016)
เว็สท์ฟาเลินชตาดีอ็อน

เว็สท์ฟาเลินชตาดีอ็อน  หรือชื่ออย่างเป็นทางการในปัจจุบัน (ตามชื่อผู้สนับสนุน) คือ ซิกนาลอีดูนาพาร์ค  เป็นสนามฟุตบอลในเมืองดอร์ทมุนท์ รัฐนอร์ทไรน์-เว็สท์ฟาเลิน ประเทศเยอรมนี เป็นสนามเหย้าของสโมสรฟุตบอลโบรุสซีอาดอร์ทมุนท์ ซึ่งเล่นในลีกบุนเดิสลีกาของเยอรมนี สนามมีขนาด 105 × 68 เมตร ปัจจุบันมีความจุ 81,360 ที่นั่ง
ศูนย์ ศูนย์ หนึ่ง (วงดนตรี)

ศูนย์ ศูนย์ หนึ่ง (001) เป็นวงดนตรี 3 พี่น้องในสังกัดอาร์เอส ประกอบสมาชิกทั้งหมดสามคน ที่มีบุคลิกเป็นเอกลักษณ์โดดเด่น ได้แก่ กุ๊กกิ๊ก วิจิตรา อัศนีวุฒิกร , แซนดี้ สิริฌาพัชร์ อัศนีวุฒิกร (แสงเดือน อัศนีวุฒิกร) , อินดี้ ณิชพัชร์ อัศนีวุฒิกร (ละเอียด อัศนีวุฒิกร) 
001 ออกอัลบั้มเพียงชุดเดียวกับทางสังกัดอาร์เอส โดยมีแนวเพลงเป็นแบบ แฟต บีต ซึ่งหมายถึงเพลงที่มีจังหวะสนุกสนานชวนให้เต้นตาม โดยมีการผสมผสานของกลิ่นอายการร้องและดนตรีแบบคนผิวสี ซึ่งเปิดตัวด้วยเพลงเร็วจังหวะสนุกสนานคิอเพลง "ฉันสวย" ก่อนจะมาโด่งดังจนมีเพลงฮิตติดชาร์ตคือเพลง "ยอมตั้งแต่หน้าประตู"
พิราวรรณ ประสพศาสตร์

พิราวรรณ ประสพศาสตร์ (ชื่อเล่น: ต้อย) นักแสดงหญิงชาวไทยชื่อดังในอดีต มารดาของตูมตาม วศิน มีปรีชา อดีตดาราเด็กที่มีชื่อเสียงในยุค 90
ประวัติ.
พิราวรรณ ประสพศาสตร์ เกิดวันที่ 30 สิงหาคม พ.ศ. 2495 เป็นบุตรของดาราอาวุโส เฉลา ประสพศาสตร์ และ เดิมรับราชการเป็นพยาบาลกองทัพบก และเข้าทำงานเป็นพยาบาลของโรงพยาบาลเปาโล ก่อนที่จะเข้าสู่วงการบันเทิงด้วยภาพยนตร์เรื่อง "อยู่กับก๋ง" ในบทนางเอก 1 ใน 2 คนเมื่อปี พ.ศ. 2522 จากนั้นจึงรับงานแสดงภาพยนตร์บางเรื่อง แต่เน้นด้านละครโทรทัศน์เต็มตัว ในบทนางเอกของละครเรื่อง "เชลยศักดิ์" คู่กับ และ "นางครวญ" จากนั้นจึงมีผลงานเป็นตัวเอกและตัวประกอบ เช่น "วิมานไฟ", "ไฟในทรวง", "สาวใช้คนใหม่" ฯลฯ ก่อนที่จะห่างหายไปจากวงการบันเทิงพักใหญ่ เพื่อรับงานให้กับลูกชาย ก่อนที่จะกลับมารับงานแสดงอีกครั้งโดยรับบทเด่นเป็นแม่เลี้ยงของ หมิว ลลิตา ปัญโญภาส ในละครเรื่อง ตุ๊กตาเริงระบำ ในปี พ.ศ. 2537 
พิราวรรณเคยมีรายชื่อเข้าชิง รางวัลเมขลา ในฐานะผู้แสดงสนับสนุนหญิง จากเรื่อง "ไฟในทรวง" ในบทพี่สาวที่ถูกน้องสาวแย่งสามี แสดงออกทางสายตาได้ดี เก็บกดดี แต่พลาดรางวัลไป หลังจากนั้นจึงไม่มีชื่อเข้าชิงรางวัลอีก 
ชีวิตส่วนตัวเป็นมารดาของอดีตนักแสดงเด็ก วศิน มีปรีชา หรือ ตูมตาม ที่เกิดจาก พล.ต.ท.เอกรัตน์ มีปรีชา และในช่วงที่บุตรชาย ตูมตาม กำลังโด่งดัง จึงผันตัวเองมาเป็นผู้จัดการเพื่อดูแลเรื่องคิวต่าง ๆ ให้กับบุตรชาย จนกระทั่งลูกชายเริ่มโต จึงได้กลับมาแสดงละครอีก จนถึงปัจจุบัน
ชุดาภา จันทเขตต์

ชุดาภา จันทเขตต์ (เกิด 25 สิงหาคม พ.ศ. 2511) ชื่อเล่น ชุ เป็นนักแสดง ผู้จัดละคร นักเขียนบทละคร และผู้กำกับละครชาวไทย 
ประวัติ.
ชุดาภา จันทเขตต์ หรือ ชุติมา จันทเขตต์ ชื่อเล่น "ชุ" เกิดเมื่อวันที่ 25 สิงหาคม พ.ศ. 2511 เป็นนักแสดงละครโทรทัศน์ ภาพยนตร์ และ ละครเวที เป็นชาวอำเภอบางปลาม้า จังหวัดสุพรรณบุรี เป็นบุตรสาวของ วิจิตร และสุรางค์ จันทเขตต์ มีพี่น้องทั้งหมด 5 คน เป็นชาย 1 คน หญิง 4 คน โดยเธอเป็นบุตรคนที่ 4 
ชีวิตส่วนตัว มีบุตรชายหนึ่งคนชื่อจินโจว สมรสกับ เจอา บุตรสาวของดีใจ ดีดีดี เพื่อนสนิท
ชุดาภา จันทเขตต์ สำเร็จการศึกษาในระดับ ปวช. จากพณิชยการธนบุรี โดยเธอผ่านการทดสอบจากผู้สมัครกว่า 5,000 คนเข้าเป็นนักเรียนการแสดงของสถานีโทรทัศน์ไทยทีวีสีช่อง 3 รุ่นที่ 8 ในปี พ.ศ. 2530 ทำให้ได้เรียนรู้วิชาการแสดงและทักษะในด้านต่างๆของวงการบันเทิงจากคณาจารย์ชั้นนำในประเทศไทย เช่น สดใส พันธุมโกมล หรือ ฮันส์ เฮอดินัลด์ ฯลฯ
ชุดาภา จันทเขตต์ เริ่มงานแสดงครั้งแรกในละครโทรทัศน์เรื่อง ทายาท ทางช่อง 3 และจากละครโทรทัศน์เรื่องนี้ทำให้เธอได้รับการติดต่อจาก ชนะ คราประยูร ที่กำลังหานางเอกใหม่มาแสดงในภาพยนตร์เรื่อง ทองประกายแสด ที่สร้างจากนิยายของสุวรรณี สุคนธา ของทางบริษัทไฟว์สตาร์ ในปี พ.ศ. 2531 ทำให้เธอเป็นที่รู้จักและได้รับความนิยมจากผู้ชมทั่วประเทศ 
ชุดาภา จันทเขตต์ มีผลงานการแสดงละครโทรทัศน์อย่างต่อเนื่อง เช่น ทายาท, ช่างร้ายเหลือ, สุดแต่ใจจะไขว่คว้า, กฤตยา, เปลือก, วิมานไฟ, สมเด็จพระสุริโยทัย, พริกหวานน้ำตาลเผ็ด, หมาดำ, บังเกิดเกล้า, จำเลยกามเทพ ฯลฯ โดยมีผลงานละครโทรทัศน์ที่มีความโดดเด่นในช่วงยุคหลังอย่าง สี่แผ่นดิน, ทาสรัก และ รอยไหม ในบทบาท "อีเม้ย" ซึ่งบทบาทนี้ได้รับรางวัล MThai Top Talk-About 2012 สาขา Top Talk About Best Scene ,รางวัล คมชัดลึก อวอร์ด ครั้งที่ 9 สาขานักแสดงสมทบหญิงยอดเยี่ยม และ รางวัลนาฏราช สาขานักแสดงสมทบหญิงยอดเยี่ยม
นอกจากการเป็นนักแสดงแล้ว ยังเป็นครูผู้ฝึกสอนการแสดงของบริษัทชลลัมพีและสถาบันฝึกสอนการแสดง Suwanan Akademy ได้รับการยอมรับและได้รับความนับถือ
ตราแผ่นดินของเกาหลีใต้

ตราแผ่นดินของสาธารณรัฐเกาหลี (ฮันกึล: 대한민국의 국장; ฮันจา: 大韓民國의 國章) ประกอบไปด้วยสัญลักษณ์ แทกึก ซึ่งปรากฏอยู่บนธงชาติเกาหลีใต้ ล้อมรอบไปด้วยกลีบดอกไม้ห้ากลีบและริบบิ้นที่มีถ้อยคำว่า "สาธารณรัฐเกาหลี" ("แทฮันมินกุก") ซึ่งเป็นชื่อประเทศอย่างเป็นทางการ ในอักษรฮันกึล แทกึกนั้นเป็นสัญลักษณ์ของความสงบสุขและความสามัคคี กลีบดอกไม้ทั้งห้ากลีบก็มีความหมายในแต่ละกลีบและยังมีความเกี่ยวกับกับดอกไม้ประจำชาติ (ชบา ไซริอาคัส หรือ ดอกมูกุงฮวา) ซึ่งตราแผ่นดินนี้ได้เริ่มใช้เมื่อปี พ.ศ. 2506
ออย ช็อคกิ้งพิ้งค์

วันศิริ โภคกุลกานนท์ เจ้าของสมญานาม "ออย Shocking Pink" (ออย ช็อคกิ้งพิ้งค์) เข้าสู่วงการด้วยการเป็นนางแบบจากนิตยสาร "Katch" ด้วยเอกลักษณ์ผมสีชมพู อันโดดเด่นและความมั่นใจตามประสาวัยรุ่นยุคใหม่ ทำให้เธอมีอัลบั้มเป็นของตัวเองในชุดแรกและชุดเดียวที่ชื่อ "Shocking Pink" ค่ายโดโจ ซิตี้ ในเครือเบเกอรี่มิวสิค ที่ดึงเอาบุคลิกของออย มาถ่ายทอดเป็นบทเพลงหลากหลายอารมณ์ แต่ยังคงแนวที่มีพื้นฐานดนตรีป็อบ ป็อบร็อค อะคูสติก และอัลเตอร์เนทีฟ เป็นอัลบั้มวาไรตี้ที่ตอบสนองได้ทุกอารมณ์ สาวสุดเท่ห์ นำเสนอเพลงหวานตัดลุคอย่างเพลง 'อยากได้' มากระแทกใจคนโสดได้อย่างจัง รวมถึงเพลงจังหวะสบาย ๆ อย่าง 'อึดอัด'
ประวัติ.
วันศิริ โภคกุลกานนท์ ชื่อเล่น ออย แต่ในวงการบันเทิงจดจำเธอในชื่อ "ออย ช็อคกิ้งพิ้งค์" เกิดในจังหวัดอุบลราชธานี เมื่อวันที่ 26 กันยายน พ.ศ. 2523 จบการศึกษาระดับมัธยมศึกษาที่ โรงเรียนสตรีวิทยา ปริญญาตรีที่ คณะวารสารศาสตร์และสื่อสารมวลชน มหาวิทยาลัยธรรมศาสตร์ และปริญญาโทที่ จุฬาลงกรณ์มหาวิทยาลัย 
ออย เข้าวงการจาการถ่ายแบบนิตยสารแฟชั่น "แคตช์(Katch)" ของสมเกียรติ อริยะชัยพาณิชย์ และโดนการชักชวนของสมเกียรติ อริยะชัยพาณิชย์ ซึ่งเป็นผู้บริหารของค่ายเพลงเบเกอรี่มิวสิค ในขณะนั้นทำให้ออยได้เป็นศิลปินเบอร์ที่ 4 ของค่ายโดโจ ซิตี้ ซึ่งในขณะนั้นมีนักร้องในค่ายโดโจจำนวน 3 วงคือ ไทรอัมพ์ส คิงดอม, นีซ (Niece) และ วงเอช หรือ "Project H" ด้วยเอกลักษณ์ผมสีชมพู อันโดดเด่นและความมั่นใจตามประสาวัยรุ่นยุคใหม่ ทำให้เธอมีอัลบั้มเป็นของตัวเองในชุดแรกและชุดเดียวที่ชื่อ "Oil a.k.a Shocking Pink" สังกัดโดโจ ซิตี้ ในเคือเบเกอรี่มิวสิค ภายใต้การดูแลของ สมเกียรติ อริยะชัยพาณิชย์ อัลบั้มนี้ได้ดึงเอาบุคลิกของออย มาถ่ายทอดเป็นบทเพลงหลากหลายอารมณ์ แต่ยังคงแนวที่มีพื้นฐานดนตรีป็อป ป็อปร็อก อคูสติก และอัลเทอร์เนทีฟ เป็นอัลบั้มวาไรตี้ที่ตอบสนองได้ทุกอารมณ์ ซึ่งเปิดตัวด้วยเพลง "อึดอัด" เพลงเร็วเนื้อหาแนวอึดอัดเรื่องความรัก ต่อด้วยเพลงช้า ๆ แนวออดอ้อน เพลง "อยากได้"
ปัจจุบัน ออยได้ขึ้นคอนเสิร์ตที่รวบรวมศิลปินค่ายเบเกอรี่มิวสิค และค่ายโดโจ ซิตี้ เช่น โบ สุรัตนาวี สุวิพร (โบ ทีเค), นีซ, เอช, มิสเตอร์ซิสเตอร์ และอีกมากมาย ชื่อคอนเสิร์ตว่า "BMW Millennium Auto Presents P.O.P Party of The Bakerian" วันที่ 29 มิถุนายน พ.ศ. 2556 และกำลังจะมีคอนเสิร์ตอีกครั้งกับ "Boyd Ko Family Christmas Together" ในวันเสาร์ที่ 28 ธันวาคม พ.ศ. 2556 จำหน่ายบัตรเมื่อวันที่ 5 ตุลาคม
ชีวิตส่วนตัว.
ออย วันศิริ สมรสกับ นายอัครเดช เมธประภา ซึ่งเป็นนักธุรกิจ โดยจัดงานฉลองมงคลสมรสเมื่อวันที่ 7 มีนาคม พ.ศ. 2563 ณ โรงแรม ดิ แอทธินี โฮเทล แบงค็อก ภายในงานยังมีศิลปินในสังกัดโดโจ ซิตี้ มาร่วมแสดงความยินดีอีกด้วย ปัจจุบัน ออยมีบุตรชาย 1 คน
อัลบั้มพิเศษ.
อัลบั้ม BACk 2 THE DOJO CITY พ.ศ. 2546.
<templatestyles src="Col-begin/styles.css"/>
อัลบั้มอื่น ๆ.
"Made In Dojo City 1" คืออีกหนึ่งอัลบั้มรวมเพลงจากสาว ๆ ค่ายโดโจ ซิตี้ แต่ในอัลบั้มนี้ทุกเพลงจะมาในรูปแบบของอะคูสติก น่าฟังไปอีกแบบ หลายเพลงฮิตจากหลายศิลปินในค่ายถูกรวมไว้ในอัลบั้มของพวกเธอ เช่น "อยากอยู่อย่างนี้ไปนาน ๆ "ของ Project H, "ไม่ชอบ ไม่ชอบ", "ไปพัก" ของ Niece และ "อยากบอกกับเธอว่ารักเธอ" ของ ออย
"Made In Dojo City 2 Dojo Acoustic" คืออีกหนึ่งอัลบั้มรวมเพลงจากสาว ๆ ค่ายโดโจ ซิตี้เหมือนกับ "Made In Dojo City 1" แต่ในอัลบั้มนี้ทุกเพลงจะมาในรูปแบบของอะคูสติก น่าฟังไปอีกแบบ หลายเพลงฮิตจากหลายศิลปินในค่ายถูกรวมไว้ในอัลบั้มของพวกเธอ เช่น "ไม่รู้" ของ Project H , "บีบมือ" ของ Niece, "กันและกัน" ของ TK และ "อยากได้" ของ ออย
สเคทาเฟียลักเรคยาวิเกอร์

สเคทาเฟียลักเรคยาวิเกอร์  เป็นทีมฮอกกี้น้ำแข็งในเรคยาวิก ประเทศไอซ์แลนด์ โดยเข้าร่วมแข่งขันในรายการไอซ์แลนดิคฮอกกี้ลีก
ประวัติ.
สโมสรได้รับการก่อตั้งขึ้นใน ค.ศ. 1991 และเข้าร่วมแข่งขันรายการไอซ์แลนดิคฮอกกี้ลีกในทันที ที่ซึ่งพวกเขาได้ร่วมเล่นตั้งแต่แรกเริ่มก่อตั้ง และครองแชมป์ไอซ์แลนด์ 5 สมัย ซึ่งเป็นอันดับถัดจากทีมสเคทาเฟียลักอาคิวเรรา ที่ครองแชมป์ประจำลีก 15 สมัย
ความสำเร็จ.
แชมป์ไอซ์แลนดิคฮอกกี้ลีก (5 สมัย): ค.ศ. 1999, 2000, 2006, 2007, 2009
วัดพุทธบูชา (ประเทศฝรั่งเศส)

วัดพุทธบูชา ประเทศฝรั่งเศส เพื่อรองรับชุมชนชาวพุทธในประเทศฝรั่งเศส ทั้งชุมชนชาวลาวไทย ศรีลังกา จีน กัมพูชา หรือชาวต่างชาติอื่น ๆ ที่นับถือพระพุทธศาสนา
ความเป็นมาวัดพุทธบูชา ประเทศฝรั่งเศส.
ประวัติการก่อสร้าง.
ก่อตั้งเมื่อ 31 สิงหาคม 2547 ได้จดทะเบียนเป็นวัดถูกต้องตามกฎหมายของประเทศฝรั่งเศสตั้งแต่นั้น เป็นต้นมา การบริหารวัดโดยมีคณะกรรมการ ประกอบด้วยคณะกรรมการ ฝ่ายสงฆ์ เจ้าอาวาส เป็นประธานอำนวยการ และพระสงฆ์ทั้งวัด เป็นกรรมการอำนวยการ กรรมการฝ่ายฆราวาสอีก 5 ท่าน เป็นกรรมการโดยการเลือกตั้ง นอกจากนั้นเป็นคณะกรรมการแต่งตั้งประจำแผนกต่าง ๆ โดย เป็นประธานที่ปรึกษาและผู้ทรงคุณวุฒิอื่น ๆ การบริหารงานของวัดพุทธบูชา วัดพุทธบูชาได้บริหารในระบบของสมาคม โดยที่ไม่หวังผลกำไรและไม่ยุ่งเกี่ยวกับทางการเมือง ระบบการบริหารใช้ตามระบบกฎหมายของประเทศฝรั่งเศส ทางสมาคมทำงานเพื่อเผยแผ่พระพุทธศาสนา การสังคมสงเคราะห์ และมีคณะกรรมการบริหารที่ถูกต้องตามที่ได้จดทะเบียนไว้เป็นที่ถูกต้อง
เลือดออก

เลือดออกหรือการตกเลือด  คือภาวะที่มีการเสียเลือดจากระบบไหลเวียน อาจเป็นการตกเลือดภายในหรือภายนอก ออกจากช่องเปิดตามธรรมชาติเช่นช่องคลอด ปาก จมูก หู ทวารหนัก หรือออกจากแผลเปิดที่ผิวหนังก็ได้
เฮฟเวนแอนด์เฮลล์ (วงดนตรี)

เฮฟเวนแอนด์เฮลล์ เป็นวงเฮฟวีเมทัลอังกฤษและอเมริกัน ในช่วงปี 2006-2010 โดยมีสมาชิกของวง แบล็ค ซับบาธเป็นผู้ตั้งวงคือ Tony Iommi และ Geezer Butler พร้อมกับอดีตสมาชิกคือ Ronnie James Dio และ ซึ่งสมาชิกของวงเฮฟเวนแอนด์เฮลล์ทุกคนเคยร่วมงานกับมาในปี 1980-1982 และอีกปีในช่วง 1991-1992 หลังจากที่วง แบล็ค ซับบาธ ออกอัลบั้มรวมเพลง ' พวกเขาจึงตัดสินใจจัดคอนเสิร์ตในปี 2007-2008 อิออมมีจึงชวนรอนนี เจมส์ ดิโอ มาร่วมวง เฮฟเวนแอนด์เฮลล์"' เป็นผลงานที่แตกต่างจาก Ozzy Osbourne ชื่อของวงนำมาจากอัลบั้ม "Heaven and Hell" แต่ในปี 2010 ก็ยุบวงลงสาเหตุจาก ดิโอ เสียชีวิตจากโรคมะเร็งกระเพาะอาหาร
มหาวิทยาลัยพ็อทซ์ดัม

มหาวิทยาลัยพ็อทซ์ดัม  เป็นมหาวิทยาลัยในภูมิภาคมหานครเบอร์ลิน-บรันเดินบวร์ค ประเทศเยอรมนี เป็นที่รู้จักในระดับสากลด้านหลักสูตรการบริหารราชการ นโยบายสาธารณะ และการบริหารจัดการ